El llibre ‘La función perdida’ es presentarà el dijous en el Centre Cultural Mario Monreal
28 de novembre 2017

![](/media/ppil5wmf/09image007_cuerpo.jpg)  

  
_El Centre Cultural Mario Monreal acollirà dijous que ve, 30 de novembre, la presentació del llibre La función perdida_, de María García-Lliberós. L'acte, que serà en l'Aula 2, començarà a les 19.30 hores.  
  
En la presentació del llibre participaran el regidor de Cultura, José Manuel Tarazona; el catedràtic d'Història Contemporània de la Universitat de València, Justo Serna; l'editor del llibre, Quique Olmos; i l'autora María García-Lliberós.  
  
La novena novel·la de Maria García parla de la història d'Emilio Ferrer explicada per ell mateix, el responsable de la seua biografia i amb la qual, segons l'autora, cap lector se sentirà alié. Tal com arreplega la sinopsi “**Emilio Ferrer, enginyer i cap de l'àrea de Projectes de la Direcció general d'Infraestructures durant diverses dècades, ha sigut un home important, respectat i temut, amb influència sobre els polítics de qualsevol partit –ningú va gosar cessar-lo- a causa de la seua capacitat per adoptar un perfil tècnic ben informat i flexible. Era el funcionari que necessitaven al seu costat per vestir l'expedient i donar cobertura legal als seus tripijocs. I amb el qual no convenia indisposar-se perquè sabia massa. Tenia poder. Quan al febrer de 2010 perd la seua funció, enmig d'una crisi econòmica despietada, la seua vida dóna un canvi total en haver d'enfrontar-se a nous reptes, al seu passat familiar i a un futur incert**”.

*   [](http://www.facebook.com/sharer.php?u=https://aytosagunto.es/va/actualitat/el-llibre-la-funcion-perdida-es-presentara-el-dijous-en-el-centre-cultural-mario-monreal/ "Facebook")
*   [](http://twitter.com/share?url=https://aytosagunto.es/va/actualitat/el-llibre-la-funcion-perdida-es-presentara-el-dijous-en-el-centre-cultural-mario-monreal/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-llibre-la-funcion-perdida-es-presentara-el-dijous-en-el-centre-cultural-mario-monreal/ "Linked In")
*   [](mailto:?body=https://aytosagunto.es/va/actualitat/el-llibre-la-funcion-perdida-es-presentara-el-dijous-en-el-centre-cultural-mario-monreal/)